A Bizottság 2493/98/EK rendelete
(1998. november 18.)
a tartósított gombákra vonatkozó vámkontingensek megnyitásáról és kezeléséről szóló 2125/95/EK bizottsági rendeletet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2199/97/EK rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 15. cikke (1) bekezdésére,
mivel a legutóbb a 2405/97/EK rendelettel módosított [3] 2125/95/EK [4] bizottsági rendelet 4. cikke előírja a hagyományos és az új importőrök közötti kontingensek elosztását, és meghatározza a piaci szereplők e két kategóriáját; mivel a rendszer végrehajtásának sokéves tapasztalata bizonyítja Bulgária, Lengyelország és Románia esetében e rendelkezések fenntartásának hasznavehetetlenségét, amely azt mutatja, hogy ezekből a származási országokból az ezekre a termékekre vonatkozó kereslet a kontingens mennyiségek alatt marad; mivel egyéb származási országok esetében a hagyományos importőrök számára fenntartott mennyiségeket növelik;
mivel annak érdekében, hogy megkönnyítsék a kereskedelmi ügyleteket és a piacot stabilizálják, az engedélyek érvényességének időtartamát kiterjesztik, a 2125/95/EK rendelet bizonyos, mostanra idejétmúlt rendelkezéseit eltörlik, és a rendelethez kapcsolódó mellékletet felfrissítik;
mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
A 2125/95/EK rendelet a következőképpen módosul:
1. az 1. cikk (3) bekezdését el kell hagyni;
2. a 3. cikk (2) bekezdésében a "hat" helyébe "kilenc" lép;
3. a 4. cikk (1) bekezdésének első mondata helyébe a következő szöveg lép:
"A Kínába és a Bulgárián, Lengyelországon és Románián kívüli egyéb országokba elosztott teljes mennyiséget az I. melléklet alapján, a következőképpen osztják szét:";
4. 4. cikk (1) bekezdésének a) pontjában a "85" helyébe "95", és a b) pontjában a "15" helyébe "5" lép;
5. a 4. cikk (5) bekezdése első mondatának kezdete a következő szöveggel egészül ki:
"A Bulgárián, Lengyelországon és Románián kívüli egyéb országok számára,";
6. Az 5. cikk helyébe a következő szöveg lép:
"5. cikk
(1) A 4. cikk (1) bekezdésének a) pontjában említett hagyományos importőrök által bemutatott engedélykérelmek semmilyen hathónapos időszakban nem vonatkozhatnak olyan mennyiségre, amely meghaladja a Bulgárián, Lengyelországon és Románián kívüli országokból származó import átlagos éves mennyiségének 75 %-át, és amely e rendelet keretében a megelőző három naptári évben ténylegesen eredményezett.
(2) A 4. cikk (1) bekezdésének b) pontjában említett új importőrök által bemutatott engedélykérelmek semmilyen hathónapos időszakban nem vonatkozhatnak olyan mennyiségre, amely meghaladja az említett 4. cikk (1) bekezdésének b) pontja keretében elosztott mennyiség 8 %-át.";
7. Az I. melléklet helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1999. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. november 18-án.